প্রশিক্ষণের বিষয়ে জনগণের মধ্যে সচেতনতা তৈরির জন্য পত্রিকায় বিজ্ঞপ্তি দেয়া হবে। কোর্স শুরুর আগে পত্রিকায় বিজ্ঞপ্তি দেবে প্রশিক্ষণ প্রদানকারী প্রতিষ্ঠান। শিক্ষার্থী নির্বাচনের জন্য আয়োজন করা হবে সভা, সেমিনার, র‌্যালি ও রোড শো। অনলাইনে প্রশিক্ষণসংক্রান্ত তথ্য জানা যাবে বাংলাদেশ ব্যাংকের ওয়েবসাইটে (www.bb.org.bd)। অর্থ মন্ত্রণালয়ের সেপ প্রকল্পের ওয়েবসাইট (www.seip-fd.gov.bd) এবং প্রশিক্ষণ প্রদানকারী প্রতিষ্ঠানগুলোর ওয়েবসাইট থেকেও তথ্য পাওয়া যাবে। বাংলাদেশ ব্যাংকে ফোন করেও প্রশিক্ষণের খোঁজ নেওয়া যাবে। তথ্য জানাবে বাংলাদেশ ব্যাংকের এসএমই অ্যান্ড স্পেশাল প্রোগ্রামস বিভাগে আওতাধীন সেপ প্রজেক্ট কো-অর্ডিনেশন বিভাগ।